CELEX: 32015D2187
Language: et
Date: 2015-11-25 00:00:00
Title: Komisjoni rakendusotsus (EL, Euratom) 2015/2187, 25. november 2015, millega muudetakse otsust 2005/816/EÜ, Euratom, millega Eesti Vabariigil lubatakse kasutada käibemaksu omavahendite baasi arvutamisel teatavaid ligikaudseid arvestusi (teatavaks tehtud numbri C(2015) 8172 all)

27.11.2015   
            
            
               ET
            
            
               Euroopa Liidu Teataja
            
            
               L 312/19
            
         KOMISJONI RAKENDUSOTSUS (EL, Euratom) 2015/2187,
   25. november 2015,
   millega muudetakse otsust 2005/816/EÜ, Euratom, millega Eesti Vabariigil lubatakse kasutada käibemaksu omavahendite baasi arvutamisel teatavaid ligikaudseid arvestusi
   
      
         (teatavaks tehtud numbri C(2015) 8172 all)
      
   
   (Ainult eestikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 382 kohaselt võib Eesti säilitada selle direktiivi X lisa B osa punktis 10 osutatud rahvusvahelise reisijateveo suhtes maksuvabastuse oma riigis ühinemiskuupäeval kehtinud tingimuste kohaselt seni, kuni sama maksuvabastust kohaldatakse mõnes 30. aprillil 2004 ühendusse kuulunud liikmesriigis; kõnealuseid tehinguid tuleb arvesse võtta käibemaksupõhiste omavahendite baasi kindlaksmääramisel.
            
         
               (2)
            
            
               Komisjoni otsusega 2005/816/EÜ, Euratom (3) lubati Eestil kasutada ligikaudseid arvestusi tehingute puhul, millele on osutatud direktiivi 2006/112/EÜ X lisa B osa punktis 10.
            
         
               (3)
            
            
               Oma 23. aprilli 2015. aasta vastuses komisjoni 14. veebruari 2014. aasta kirjale käibemaksupõhiste omavahendite kontrollimise lihtsustamise kohta (4) taotles Eesti komisjonilt luba kasutada eelarveaastatel 2015–2020 direktiivi 2006/112/EÜ X lisa B osa punktis 10 osutatud tehingute puhul käibemaksu omavahendite baasi arvutamisel kindlat protsendimäära vahebaasist. See protsendimäär on Eestis püsinud aastaid muutumatuna. Seepärast tuleks Eestil lubada käibemaksupõhiste omavahendite baasi arvutamiseks kasutada kindlat protsendimäära vastavalt komisjoni saadetud kirjale.
            
         
               (4)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (5)
            
            
               Seepärast tuleks otsust 2005/816/EÜ, Euratom vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusesse 2005/816/EÜ, Euratom lisatakse artikkel 1a järgmises sõnastuses:
   
      „Artikkel 1a
      Erandina käesoleva otsuse artiklist 1 lubatakse Eesti Vabariigil käibemaksu omavahendite baasi arvutamisel alates 1. jaanuarist 2015 kuni 31. detsembrini 2020 nõukogu direktiivi 2006/112/EÜ (5) X lisa B osa punktis 10 osutatud tehingute (reisijatevedu) puhul kasutada protsendimäära 0,23 % vahebaasist.
   
   Artikkel 2
   Käesolev otsus on adresseeritud Eesti Vabariigile.
   
      Brüssel, 25. november 2015
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Komisjoni otsus 2005/816/EÜ, Euratom, 21. november 2005, millega Eesti Vabariigil lubatakse kasutada käibemaksu omavahendite baasi arvutamisel teatavaid ligikaudseid arvestusi (ELT L 305, 24.11.2005, lk 37).
   
      (4)  Ares(2015)370581.